Privredna komora SAD "oprezno optimistična"
Američka privredna komora ocenjuje da se poslovna klima u najvećoj ekonomiji sveta poboljšava. 
Medjutim, organizacija ističe da je njen optimizam umanjen zbog nekoliko upornih problema, od preterane regulative do američkog duga koji se ubrzano povećava. Američka privredna komora ističe da je 2011. dobro započela. Kongres je nedavno pristao da produži poreske olakšice, potrošači su po svemu sudeći ponovo spremni da troše, a profit kompanija raste. Medjutim, uprkos tom poboljšanju, predsednik komore  kaže da je oporavak i dalje nestabilan i neravnomeran. Donohju primećuje da su stambeni i gradjevinski sektor i dalje slabi, te da bi rastuće cene nafte mogle da ponovo pokrenu inflaciju. Čak i ako se u privatnom sektoru ove godine otvori dva i po miliona radnih mesta, kao što komora predvidja, stopa nezaposlenosti i dalje je opasno visoka. „, primećuje Donohju. Da bi se ubrzalo zapošljavanje i pojačao američki izvoz, Komora poziva Kongres da podrži sporazume o slobodnoj trgovini sa Južnom Korejom, Panamom i Kolumbijom, koji se trenutno razmatraju. Zakonodavci se takodje pozivaju da ozbiljno prionu na posao smanjenja ogromnog duga SAD. „ navodi predsednik američke Privredne komore. Još jedno ključno pitanje za ovaj uticajni poslovni lobi jeste, kako komora opisuje, do sada „nevidjena eksplozija novih regulativnih aktivnosti“. Donohju kaže da su velike firme, uprkos svom rekordnom profitu, nesklone da zapošljavaju nove radnike zbog neizvesnosti oko novih propisa, i složenih poreskih kodova.